

Ljubljana, 10. 6. 2016

Obvestilo za osnovne šole

**Kmalu možne prijave za pridobitev štipendije za deficitarne poklice za šolsko leto 2016/2017**

Spoštovani ravnatelji, učitelji, svetovalni delavci!

Šolsko leto se bliža koncu, bodoči dijaki pa se odpravljajo novim izzivom naproti. Prosimo vas, da o možnostih **za pridobitev štipendije za deficitarne poklice** obvestite **učence 9. razredov**.

**Na novo lahko štipendijo za deficitarne poklice pridobijo le dijaki, ki bodo v šolskem letu 2016/2017 obiskovali 1. letnik programov srednjega poklicnega izobraževanja in se bodo izobraževali za sledeče poklice:**

* **kamnosek/kamnosekinja,**
* **izdelovalec/izdelovalka kovinskih konstrukcij,**
* **oblikovalec kovin orodjar/orodjarka,**
* **elektrikar/električarka,**
* **avtokaroserist/avtokaroseristka,**
* **pek/pekarka,**
* **mesar/mesarka,**
* **mizar/mizarka,**
* **zidar/zidarka,**
* **klepar-krovec/kleparka-krovka,**
* **izvajalec/izvajalka suhomontažne gradnje,**
* **slikopleskar-črkoslikar/slikopleskarka-črkoslikarka,**
* **pečar/pečarka,**
* **gozdar/gozdarka in**
* **dimnikar/dimnikarka.**

Bodoči dijaki lahko oddajo vlogo **od 15. junija do vključno 20. septembra 2016. Čas oddaje vloge ne bo več odločilen za pridobitev štipendije.**

Podelili bomo do **1000 štipendij** v višini **100 EUR mesečno**. Štipendijo za deficitarne poklice bodo dijaki prejeli za **celotno obdobje izobraževanja** in jo bodo lahko prejemali hkrati z nekaterimi drugimi štipendijami, ni pa združljiva s kadrovsko štipendijo.

Vloge se oddajo na naslov Javnega sklada Republike Slovenije za razvoj kadrov in štipendije, Dunajska 22, 1000 Ljubljana, s pripisom: »za 210. javni razpis«. K vlogi je potrebno priložiti **fotokopijo spričevala** šolskega leta 2015/2016. Čas oddaje ni več merilo za pridobitev štipendije.

**Vloga, razpis in ostale informacije** so na voljo na [spletni strani sklada](http://www.sklad-kadri.si/si/razpisi-in-objave/naslovnica/razpis/n/javni-razpis-za-dodelitev-stipendij-za-deficitarne-poklice-za-solsko-leto-20162017-210-javni-ra/), na telefonski številki: 01 43 41 081 v času uradnih ur (ponedeljek, sreda, petek med 9. in 12. uro ter ob sredah tudi med 14. in 16. uro) ter preko e-pošte: deficitarne@sklad-kadri.si.

Najlepša hvala za vašo pomoč pri informiranju!